Ορειβατικός Σύλλογος Ρεθύμνου

Μποριανό Φαράγγι
2025-03-18 08:00 - 17:00 (Europe/Helsinki) | Φαράγγι Μποριανό
Ω.Π. : 4
Β.Δ. : 1
Αρχηγός : Παναγώτης Διαμάντης
Τηλ. : 6945831413

Φαράγγι Μέσονα
2025-03-16 | Φαράγγι Μέσονα
Η διαδρομή μας θα είναι κυκλική και θα έχει αφετηρία το Καβούσι (100μ) του νομού Λασιθίου, τμήμα της οποίας είναι το φαράγγι του Μέσονα και οι πλαγιές του όρους Θρυπτή. Το μονοπάτι στην αρχή είναι ανηφορικό, πλακόστρωτο και ομαλό και οδηγεί στον αρχαιολογικό χώρο του Αζοριά. Στη συνέχεια το φαράγγι στενεύει και θα κινηθούμε παράλληλα με αυτό, σε μονοπάτι που τραβερσάρει την πλαγιά δίπλα σε τσιμεντένιο αγωγό νερού. Έπειτα συνεχίζουμε προς την Θρυπτή συναντώντας στο δρόμο μας πεζούλες με ξερολιθιές και κτίσματα που έχουν πια εγκαταλειφθεί. Η κατάβαση θα γίνει από το Ε4 και πριν το Καβούσι θα συναντήσουμε τη μνημειακή ελιά που η ηλικία της υπολογίζεται σε 3.000 με 3.500 χρόνια περίπου.

Ω.Π.: 7Β.Δ.: 2Αρχηγός: Γιώργος ΔατσέρηςΤηλ.: 6984391950 (απογευματινές ώρες)

Παιδικό τμήμα στα χιόνια - Μυγερός
2025-03-09
Αρχηγός: Κωστής Μανωλεσάκης

Τηλ.: 6976402902

Μυγερός - Τίμιος Σταυρός, Ψηλορείτης
2025-03-09
Από το Λάκκο του Μυγερού ( 30-40΄πιο πριν λόγω χιονιού) θα ανέβουμε διαδοχικά στις κορυφές Αγκαθιάς και Τίμιος Σταυρός του Ψηλορείτη. Χρειάζεται καλή φυσική κατάσταση και εμπειρία στο χειμερινό βουνό.
Β.Δ.: 6

Ω.Π.: 8-9

Αρχηγός: Μαρία Βλάσση

Τηλ.: 6936939768

Διήμερο Καθαρής Δευτέρας - Πεζοπορία και αναρρίχηση με αφετηρία τα καταφύγια στο Κέδρος
2025-03-02 - 2025-03-04 | Κέδρος
Την Kυριακή το πρωί θα αναχωρήσουμε από το σύλλογο με προορισμό τα καταφύγια στην Κρύα Βρύση και θα πραγματοποιήσουμε ανάβαση στο Κέντρος (1776μ). Επιστροφή και διανυκτέρευση στα καταφύγια. Τη Δευτέρα το πρωί θα πραγματοποιηθεί γνωριμία με την αναρρίχηση στα αναρριχητικά πεδία της Κρύας Βρύσης και θα συμμετάσχουμε στα Κούλουμα στην Κρύα Βρύση.

Ω.Π. : 5

Β.Δ. : 2

Αρχηγός: Κορωνάκη Μαρία

Τηλ. : 6976404552

Ασκύφου - Ταύρη + παιδικό τμήμα
2025-02-23 | Ασκύφου
Η διαδρομή ξεκινάει από το οροπέδιο Ασκύφου (726μ.). Από τον οικισμό Αμμουδάρι μπαίνουμε στο μονοπάτι με το κυπαρισσόδασος, που μας οδηγεί στο οροπέδιο της Ταύρης (1.200μ.) όπου υπάρχει και το ομώνυμο καταφύγιο. Από εκεί βλέπουμε μπροστά μας το οροπέδιο Νιάτο και τις ανατολικές κορυφές των Λευκών Ορέων. Η παιδική ομάδα θα κινηθεί ανάλογα με τις καιρικές συνθήκες και την βατότητα του μονοπατιού.

Β.Δ.: 1+

Ω.Π.: 4

Αρχηγός: Στέλιος Μαθιουδάκης

Τηλ.: 6948465155

Για το παιδικό τμήμα: Κωστής Μανωλεσάκης
Τηλ.: 6976402902

Ασφένδου - Μέγα Όρος - Ασκύφου
2025-02-16
Την Κυριακή το πρωί θα αναχωρήσουμε από τα γραφεία του συλλόγου με λεωφορείο για το χωριό Ασφένδου (υψόμετρο 750 μ.). Πριν από την πορεία μας θα επισκεφτούμε το σπήλαιο Σκορδαλάκια, το οποίο είναι μια μικρή βραχοσκεπή, το πάτωμα της οποίας είναι γεμάτο βραχογραφίες που χρονολογούνται πάνω από 10,000 έτη π.Χ. Στην συνέχεια, θα κατευθυνθούμε από αρκετά βατό μονοπάτι και χωματόδρομο για το οροπέδιο Ασκύφου. Θα διασχίσουμε ένα παλιό πετρόκτιστο καλντερίμι που θα μας οδηγήσει στο μικρό οροπέδιο του Λαχανά (υψόμ.1030μ) όπου είναι το εκκλησάκι του Αγίου Γεώργιου του Μεθυστή (υψόμετρο 1030μ.) να απολαύσουμε την θέα του οροπεδίου Ασκύφου. Ύστερα θα κατηφορίσουμε από ένα πανέμορφο και πυκνό δάσος για τον οικισμό Γωνί, που βρίσκεται στο οροπέδιο Ασκύφου και θα καταλήξουμε στο Κούλε (κάστρο) του οροπεδίου όπου θα ολοκληρωθεί η εκδρομή μας.

Δηλώσεις μέχρι την Παρασκευή 14 Φεβρουαρίου για την μίσθωση του λεωφορείου και πληρωμή του ποσού της εκδρομής την ίδια μέρα, Παρασκευή στα γραφεία του συλλόγου 20:00 με 22:00.

Β.Δ.: 1

Ω.Π.: 5

Αρχηγός: Παναγιώτης Διαμάντης

Τηλ. 6945831413

Ασή Γωνιά - Ο δρόμος των βοσκών
2025-02-02 | Ασή Γωνιά
Η διαδρομή μας έχει πολλές εναλλαγές τοπίου και τεραίν. Θα ξεκινήσουμε από την Ασή Γωνιά και θα κινηθούμε αρχικά σε ρεματιά καλυμμένη από πρίνους. Βγαίνοντας από τη ρεματιά και ανεβαίνοντας προς το Χαϊνόσπηλο θα συναντήσουμε το δύσκολο πέρασμα της διαδρομής που είναι εξοπλισμένο με αλυσίδα για βοήθεια. Στη συνέχεια θα κατευθυνθούμε δυτικά, περπατώντας μέσα σε πλατανόδασος, θα περάσουμε την εποχιακή λίμνη (Λιμνί) και θα κάνουμε μια στάση στο εκκλησάκι του Άγιου Ιωάννη. Συνεχίζοντας την πορεία μας θα συναντήσουμε το μνημείο των πεσόντων Μανιατών και το ψηλότερο σημείο της διαδρομής, τον πόρο του Χαβίδη. Κατηφορίζουμε από μια βράχινη κόψη και ολοκληρώνουμε την κυκλική διαδρομή στην πλατεία του χωριού. Η διαδρομή είναι κάπως επίπονη παρόλο ότι δεν έχει πολλά χιλιόμετρα και μεγάλη υψομετρική ανάβαση. Προσφέρει όμως καλή εξοικείωση με το σκληρό έδαφος των Κρητικών βουνών.

Β.Δ.: 2

Ω.Π.: 5:30

Αρχηγός: Μαρία Βλάσση

Τηλ.: 6936939768

Ανάβαση στο Κέδρος
2025-01-26 08:00 - 17:00 | Κρύα Βρύση
Θα ξεκινήσουμε με δικά μας οχήματα για την Κρύα Βρύση για να ανέβουμε στην κορυφή του όρους Κέδρος ή Κέντρος (1776μ.) με γνώμονα πάντα μια ασφαλή ανάβαση και να θαυμάσουμε τη θέα εκτελώντας κυκλική πορεία. Έπειτα, θα συμμετέχουμε στην κοπή πίτας του Πολιτιστικού Συλλόγου της Κρύας Βρύσης, τους οποίους ευχαριστούμε για τη ζεστή όπως πάντα φιλοξενία τους.

Β.Δ.: 2+

Ω.Π.: 5

Αρχηγός: Νίκος Βαβουράκης

Τηλέφωνο: 6976404551

Σεμινάριο Χειμερινού Βουνού
2025-01-25 16:00 - 2025-01-26 17:00
Σαββατοκύριακο 25-26/1/2025
Για όσους θέλουν να γνωρίσουν ή να ξαναθυμηθούν τα βασικά του χειμερινού βουνού.Θα διδαχθούν οι βασικές θεωρητικές (επιλογή και χρήση ορειβατικού εξοπλισμού) και τεχνικές γνώσεις (κίνηση στο χιόνι με κραμπόν και πιολέ) ώστε να κινούμαστε με ασφάλεια στο χιονισμένο πεδίο.Ο απαραίτητος εξοπλισμός, κραμπόν, πιολέ και κράνος, θα δοθούν από το σύλλογο.Σαββάτο 25 Ιανουαρίου 202516:00. Συνάντηση στον Σύλλογο ΕΟΣ Ρεθύμνου δανεισμός εξοπλισμού17:00. Αναχώρηση για Ψηλορείτη Resort19:30. Θεωρία παρουσίαση υλικών και ασφάλειας στο χιονισμένο πεδίο21:00. Διάλειμμα – Φαγητό22:00. Πρακτική εξάσκηση προσωπική προσαρμογή υλικών23:00. Τέλος πρώτου μέρουςΚυριακή 26 Ιανουαρίου 202508:00. Πρωινό09:00. Αναχώρηση για τον Λάκκο του Μυγερού. Έναρξη πρακτικής εκπαίδευσης10:00. Έτοιμοι για την πρακτική εξάσκηση στον χειμερινό πεδίοΚινησιολογία χιονισμένο πεδίο με πιολέ (Δίχως κραμπόν)Πτώσεις στο ΧιόνιΚινησιολογία σε χιονισμένο πεδίο με την χρήση κραμπόν – Πιολέ14:00. Επιστροφή στο Λάκκο του Μυγερου15:00. Επιστροφή στο Ψηλορείτης Resort – Λήξη πρακτικής εκπαίδευσης Εκπαιδευτής: Βαγγέλης ΣταυρουλάκηςΚράτηση θέσης με προκαταβολή, μέχρι την Παρασκευή 24/1Πληροφορίες – δηλώσεις συμμετοχής: Μαρία Βλάσση, τηλ: 6936939768 Προβολή στατιστικώνΑπήχηση δημοσίευσης 0 Όλες οι αντιδράσεις:
44

Ανώπολη - Λουτρό - Φοίνικας - Ανώπολη
2025-01-19 | ανωπολη, ανωπολη
Η εξόρμησή μας θα ξεκινήσει από την Ανώπολη Σφακίων. Από την Αγία Αικατερίνη θα κατεβούμε στο Λουτρό θαυμάζοντας την υπέροχη θέα του Λιβυκού πελάγους. Από εκεί θα προχωρήσουμε προς το Φοίνικα από μονοπάτι γεμίζοντας με εικόνες από την υπέροχη φύση. Όσοι τολμηροί επιθυμούν μπορούν να κάνουν τη βουτιά τους. Τέλος, θα συνεχίσουμε την ανάβασή μας ως την Ανώπολη, όπου μπορούμε να γευματίσουμε στις παραδοσιακές ταβέρνες του χωριού.

Πληρωμή λεωφορείου και εξασφάλιση συμμετοχής: Παρασκευή 20:00 -21:00, στο γραφείο του συλλόγου στη Δημοκρατίας 12.

Ω.Π.: 5

Β.Δ.: 2

Αρχηγός: Μαίρη Μιχελιουδάκη

Τηλ. : 6983723494 (ώρες επικοινωνίας: Τετάρτη και Παρασκευή 9-11 και 20:30 -21:30, Πέμπτη 10-12 και 21:30 -22:30)

Κοπή πρωτοχρονιάτικης πίτας - Κρύα Βρύση
2025-01-12
Φέτος θα καλωσορίσουμε τη νέα χρονιά στην Κρύα Βρύση για να κόψουμε την πίτα μας. Το πρόγραμμα θα περιλαμβάνει ήπια πεζοπορία μέχρι τα καταφύγια και τον καταρράκτη Ρέχτα. Με την ευκαιρία αυτή θα γνωρίσουμε τα δύο νέα καταφύγια σε υψόμετρο 1150 μ., που θα διαχειρίζονται από τον ΕΟΣ Ρεθύμνου.
ΠΡΟΓΡΑΜΜΑ

9:00 = Συγκέντρωση στην Πλατεία κρύας Βρύσης και καφές στον Πολιτιστικό Σύλλογο.
10:00 = Αναχώρηση οδικώς προς τα καταφύγια του Κέδρους. Θα παρκάρουμε και θα συνεχίσουμε πεζοπορία στο χωματόδρομο, για 45΄περίπου.
11:00 – 13:00 = Κέρασμα στο χώρο των καταφυγίων και ενημέρωση για τις δραστηριότητες που μπορούν να γίνουν στην περιοχή. Πεζοπορία μέχρι τον καταρράκτη Ρέχτα, που έχει πολύ νερό αυτή την εποχή και επιστροφή στα αυτοκίνητα.
14:00 = Φαγητό και κοπή πίτας στην αίθουσα του Πολιτιστικού Συλλόγου Κρύας Βρύσης.

Πληροφορίες :
Μαρία Κορωνάκη, τηλ.: 6976404552
Μαρία Βλάσση, τηλ.: 6936939768

Αγία Κυριακή - Θέρισσο
2025-01-05
Η νέα ορειβατική χρονιά θα ξεκινήσει με μια ενδιαφέρουσα εξόρμηση. Η διαδρομή θα ξεκινήσει από τα παλιά μετόχια και κτίσματα της Μονής της Αγίας Κυριακής. Από εκεί ακολουθώντας παλιά λιθόστρωτα μονοπάτια και περνώντας από πολλά σπηλαιώδη παρεκκλήσια θα βρεθούμε στα νέα μοναστικά κτίσματα της Μονής στην οποία βρίσκεται ο μονόκλιτος ναός της Μεταμόρφωσης του Σωτήρος. Η διαδρομή εναλλάσσεται ανάμεσα σε χωματόδρομους και μονοπάτια και μόνο σε κάποια σημεία περνάει από βραχώδη περάσματα που απαιτούν προσοχή. Στη διαδρομή μας θα περάσουμε από το Μεγάλο Βυζαντινό κάστρο με την ονομασία “Κάστελλος”. Το Κάστρο επόπτευε την δίοδο προς την ενδοχώρα των Χανίων και προς την νότια ακτή ενώ έλεγχε απόλυτα τον κόλπο της Σούδας και ολόκληρη την ακτογραμμή. Εκεί θα θαυμάσουμε τις σωζόμενες οχυρώσεις, τον πύργο, και τις λαξευτές δεξαμενές (κυριολεκτικά σκαλισμένες στο βράχο. Θα συνεχίσουμε μέχρι τον λόφο και την θέση με την ονομασία “Τέμπλα” που έχει απεριόριστη πανοραμική θέα προς την βόρεια πλευρά του νομού. Κατευθυνόμαστε στη συνέχεια προς το ιστορικό χωριό του Θερίσσου, το οποίο αποτέλεσε σημαντικό κέντρο διαφόρων επαναστατικών κινημάτων της Κρήτης και έδρα της επαναστατικής κυβέρνησης της «Ηνωμένης Αντιπολιτεύσεως» του Ελευθέριου Βενιζέλου. Το Θέρισο είναι κτισμένο στους βορειοδυτικούς πρόποδες των Λευκών Ορέων σε 580 μ. υψόμετρο.
Δηλώσεις συμμετοχής μέχρι την Παρασκευή για μίσθωση λεωφορείου. Προκαταβολή στο γραφείο του συλλόγου, Παρασκευή 7-8.
Β.Δ.: 1+
Ω.Π.: 5
Αρχηγός: Μαρίτα Καλοειδά, τηλ.: 6946953333
Lorem ipsum dolor sit amet, consectetur adipiscing elit. Ut elit tellus, luctus nec ullamcorper mattis, pulvinar dapibus leo.

Ψηλορείτης - Τίμιος Σταυρός
2024-12-21 - 2024-12-22 | Ψηλορείτης, Greece
Η καθιερωμένη τελευταία ανάβαση της ορειβατικής χρονιάς για το 2024 στην ψηλότερη κορυφή της Κρήτης. Το Σάββατο το βράδυ θα διανυκτερεύσουμε στο καταφύγιο Τουμπωτός Πρίνος του Ε.Ο.Σ. Ρεθύμνου. Την Κυριακή θα ανέβουμε στην κορυφή Τίμιος Σταυρός του Ψηλορείτη (2.456μ.), ακολουθώντας το μονοπάτι Ε4.​Ω.Π.: 5:30

Β.Δ. : 4+ (με χιόνι)

Αρχηγός: Μιχάλης Τζανουδάκης

Τηλ: 6974766068

Βιλανδρεδιανό Φαράγγι
2024-12-15 | Βιλανδρεδιανό Φαράγγι
Από το χωριό Κάτω Πόρος μπαίνουμε σε ένα παλιό καλντερίμι που μας οδηγεί στο εγκατελειμμένο χωριό Νησί και έπειτα στο χωριό Μούντρος, στην είσοδο του πρώτου φαραγγιού, με τα πανύψηλα πλατάνια και τις λιμνούλες. Φτάνοντας κοντά στο χωριό Βελονάδο, βγαίνουμε από την κοίτη του ποταμού και μπαίνουμε σε ασφαλτόδρομο για λίγο, μέχρι την είσοδο του Βιλανδρεδινού φαραγγιού. Ακολουθούμε το υπέροχο, δασερό φαράγγι και η πορεία μας είναι δίπλα και μέσα στην κοίτη του ποταμού. Θα θαυμάσουμε στη θέση Κολητά, το ωραιότερο σημείο του όπου οι δυο πλευρές του σχηματίζουν ένα πολύ στενό πέρασμα. Επιστρέφουμε στο χωριό Κάτω Πόρος και όσοι το επιθυμούν θα μπορούν να γευματίσουν στη ταβέρνα του “Σάρακα”.

Υποχρεωτικά τα ορειβατικά υποδήματα, νερό, σνακ, καπέλο, καλή φυσική κατάσταση και θετική ενέργεια.

Ω.Π : 5Β.Δ.: 1+

Αρχηγός: Μαθιουδάκης Στέλιος

Τηλ.: 6948465155

Στροβίλι - Αφέντης Χριστός
2024-12-14 - 2024-12-15 | Καταφύγιο Στροβίλι, Καταφύγιο Στροβίλι, Ελλάδα
Το Σάββατο το πρωί θα αναχωρήσουμε με δικά μας οχήματα από τα γραφεία του συλλόγου για το
οροπέδιο Λασιθίου. Θα πεζοπορήσουμε στην κορυφή Σελένα (1558 μ.) που βρίσκεται βορειοανατολικά
του οροπεδίου Λασιθίου και θα απολαύσουμε την πανοραμική θέα. Ύστερα θα κατευθυνθούμε προς το
καταφύγιο Στροβίλι όπου θα διανυκτερεύσουμε. Την επόμενη μέρα θα ξεκινήσουμε από το καταφύγιο
για την για τη δεύτερη υψηλότερη κορυφή της οροσειράς Δίκτη, τον Αφέντη Χριστό (2141 μ.) με την
αδιάκοπη θέα του νομού Ηρακλείου και του οροπεδίου Λασιθίου. Θα επιστρέψουμε από την ίδια
διαδρομή πίσω στο καταφύγιο για την αποχώρηση μας.
Β.Δ. 1 + 2
Ω.Π. 4 + 8
Αρχηγός: Παναγιώτης Διαμάντης
Τηλ. 6945831413

Φρούριο Ιτζεδίν, Άπτερα
2024-12-08 | Απτέρα
Μια διαδρομή που συνδυάζει την επαφή με την ιστορία και τον πολιτισμό με τις εναλλαγές του φυσικού τοπίου. Αρχικά θα ξεναγηθούμε στο Ιτζεδίν. Πρόκειται για Οθωμανικό φρούριο της Κρήτης που βρίσκεται στο ύψωμα Καλάμι, χρησιμοποιήθηκε μεταγενέστερα κυρίως ως φυλακή πολιτικών κρατουμένων και κρατουμένων του κοινού ποινικού δικαίου. Έπειτα μαζί με το παιδικό τμήμα θα πεζοπορήσουμε στη δυτική όχθη του ποταμού Κοιλιάρη, θα θαυμάσουμε την εκκλησία του Αγ. Ιωάννη του Ριγολόγου, για να καταλήξουμε στο χωριό Στύλος. Από εκεί θα συνεχίσουμε ακολουθώντας μονοπάτι και δρόμο σε κάποια ενδιάμεσα σημεία ως την Αρχαία Απτέρα ή Άπτερα. Εκεί θα επισκεφτούμε τον αρχαιολογικό χώρο, με το αρχαίο θέατρο, και τη μικρή μονή του Αγίου Ιωάννη του Θεολόγου και θολωτές ρωμαϊκές δεξαμενές. Η διαδρομή θα τροποποιηθεί ανάλογα για το παιδικό τμήμα.

Πληρωμές για τη μίσθωση λεωφορείου: Καθημερινές 8:30 -15:30 στη Χορτάτζη 38, στο τεχνικό γραφείο στο ισόγειο (Μανωλεσάκης Κωστής)

Β.Δ. : 1Ω.Π. : 4:30Αρχηγοί: Κανελλάκη Αλεξάνδρα (6978303189, πρωινές ώρες), Μανωλεσάκης Κωστής – παιδικό τμήμα (6976402902)

Κάνεβος - Ψηλή κορφή - Τσιλίβδικας – Αλώνες
2024-12-01 | Τσιλίβδακας
Την Κυριακή θα πεζοπορήσουμε σε τρεις κορυφές του νομού μας με την υπέροχη θέα του Πλακιά και του νότιου Ρεθύμνου. Θα ξεκινήσουμε το πρωί της Κυριακής, με δικά μας οχήματα από τον ορειβατικό για το χωριό Κάνεβος όπου θα ξεκινήσει και η πορεία μας για την κορυφή Ψηλή Κορφή (828 μ.) που βρίσκεται πάνω από το φαράγγι του Κοτσιφού. Μετά θα συνεχίσουμε την πορεία μας στην κορυφογραμμή του βουνού για μια άλλη ανώνυμη κορυφή (861μ.) όπου θα απολαύσουμε την θέα του Πλακιά και των αγαπημένων παραλιών του νομού. Έπειτα θα επισκεφτούμε την κορυφή Τσιλίβδικας (810 μ.) και θα συνεχίσουμε την πορεία μας προς τον Κρυονερίτη οπού θα συναντήσουμε το μονοπάτι Ε4 που θα μας οδηγήσει στο χωριό Αλώνες όπου θα ολοκληρωθεί η πορεία μας.

Β.Δ.: 2

Ω.Π.: 6

Αρχηγός: Παναγιώτης Διαμάντης

Τηλ. 6945831413

Φαράγγι Μέσης
2024-11-24 | Φαράγγι Μέσης
Πεζοπορία σε ένα σχετικά άγνωστο αλλά όμορφο φαράγγι, μόλις 13 χλμ ανατολικά του Ρεθύμνου, στο ομώνυμο χωριό Μέση. Θα ξεκινήσουμε από τον ορειβατικό στις 9:00 πμ. και με τα αυτοκίνητα μας θα πάμε στο χωριό Μέση Ρεθύμνου που θα μας υποδεχθεί ο Πολιτιστικός Σύλλογος του χωριού και θα μας οδηγήσει στη διαδρομή. Θα ακολουθήσει κέρασμα από τον Πολιτιστικό αλλά μπορείτε να φέρετε ό,τι θέλετε για το τραπέζι, μαζί με το κέφι σας.

Β.Δ : 1

Ω.Π : 4
Αρχηγός : Γεωργία Τσιγδινού
Τηλ. : 6970370933 (μετά τις 19:00)

Σωρός
2024-11-17 | Σωρός
Τη Κυριακή το πρωί, με δικά μας μέσα, ξεκινάμε τη πεζοπορία μας διασχίζοντας το κάμπο της Ηούς (668μ). Ανεβαίνουμε, πεζοπορώντας σε τραχύ ανάγλυφο, στο βουνό Σωρός (1186μ). Στη κορυφή υπάρχει ένας μεγάλος σωρός από πέτρες μέσα στις οποίες βρίσκεται το εκκλησάκι της Μεταμόρφωσης του Χριστού. Η θέα από τη κορυφή είναι μαγευτική. Κέδρος, Ψηλορείτης, κοιλάδα Αμαρίου, φράγμα Ποταμών, όρος Σάμιτος, Κρητικό και Λιβυκό Πέλαγος.
ΩΠ:5
ΒΔ:2
Αρχηγός:Βαβουράκης Νίκος
Τηλ.6976404551

Κεδρόδασος
2024-11-09 - 2024-11-10 | Κεδρόδασος
Διήμερη απόδραση στο Κεδρόδασος με πεζοπορίες και μπάνιο, απολαμβάνοντας μια πιο ήρεμη όψη του τοπίου και της φύσης. Το πρόγραμμα περιλαμβάνει μια κοντινή διαδρομή στο Ελαφονήσι και μία πιο δύσκολη στην Λίμνη Κριού διάρκειας 6 ωρών.
Η συμμετοχή στις διαδρομές είναι προαιρετική. Συνιστάται εξοπλισμός για κάμπινγκ (σκηνή, υπνόσακος κλπ).

Β.Δ. 1
Ω.Π. 6 (Λίμνη Κριού), 2 (Ελαφονήσι)
Αρχηγός: Γιάννης Γαϊδαρτζής

Τηλ: 6981862832

Κόφινας - Μονή Κουδουμά - Άι Γιάννης
2024-11-02 - 2024-11-03 | Κόφινας
Θα ξεκινήσουμε με δικά μας οχήματα Σάββατο μεσημέρι για την περιοχή Λουσούδι (880μ), δυτικά του Κόφινα, όπου και θα διανυκτερεύσουμε. Εκεί βρίσκεται το μοναστήρι των Τριών Ιεραρχών του 14ου αι. όπου λειτουργούσε και η Φιλοσοφική Σχολή από τον πατήρ Ιωάννη Φιλάγρη, έναν από τους σπουδαιότερους μελετητές του Αριστοτέλη και θα θαυμάσουμε τις πρόσφατες ανασκαφές που έφεραν στο φως κελιά των μοναχών και άλλους χώρους της μονής. Αφήνοντας τα πράγματα μας θα πεζοπορήσουμε έως την κορυφή του Κόφινα (1231μ) ακολουθώντας σύντομο αλλά πανέμορφο και απότομο μονοπάτι για να φτάσουμε στο εκκλησάκι του Τιμίου Σταυρού και να απολαύσουμε τη θέα από ψηλά και το ηλιοβασίλεμα. Την επομένη το πρωί θα ακολουθήσουμε μονοπάτι τραβερσάροντας τη δυτική πλευρά της κορυφής, θα περάσουμε τα Λιμνιά και θα κατηφορίσουμε μέσα από πευκοδάσος, θαυμάζοντας την άπλετη θέα της νότιας ακτογραμμής. Θα καταλήξουμε στη Μονή Κουδουμά έχοντας διανύσει μία πορεία 5 περίπου χλμ. Από εκεί θα κινηθούμε δυτικά για να επισκεφτούμε το Αββακόσπηλιο – τον σπηλαιώδη ναό του Οσίου Κοσμά, όπου ασκήτεψε και θάφτηκε- και στη συνέχεια το σπήλαιο του Αγίου Αντωνίου, όπου θα δούμε το εκκλησάκι με τους σταλαγμίτες και τους σταλακτίτες. Έπειτα θα συνεχίσουμε την πορεία μας κατευθυνόμενοι δυτικά, κατά μήκος της ακτογραμμής, ακολουθώντας πευκόφυτο μονοπάτι ως την παραλία της Ελυγιάς για να καταλήξουμε στον οικισμό Αη- Γιάννης στα Καπετανιανά, μετά από 3 περίπου χλμ. Από εκεί, αγροτικό αυτοκίνητο θα μας μεταφέρει στο Λουσούδι στα οχήματά μας.
Β.Δ.: 2
Ω.Π.: 2 + 6
Αρχηγός: Αλεξάνδρα Κανελλάκη
Τηλ: 6978303189 (ώρες επικοινωνίας: 8:00 -13:00)

Φαράγγι Σαρακίνας Μεσκλών
2024-10-27 | Φαράγγι Σαρακίνας Μεσκλών
Στη ρίζα των Λευκών Όρεων στο καταπράσινο χωριό Μεσκλά Κυδωνίας Χανίων συναντάμε το φαράγγι της Σαρακίνας. Είναι από τα μικρότερα σε μήκος φαράγγια της Κρήτης αλλά ταυτόχρονα είναι από τα πιο εντυπωσιακά φυσικά γλυπτά που μπορεί να συναντήσει κάποιος. Είναι κρυμμένο κυριολεκτικά σε μια ρεματιά με ένα μοναδικής ομορφιάς δάσος από κυπαρίσσια και πλατάνια.
Ω.Π.: 3
Β.Δ.: 1
Αρχηγός : Γιάννης Γαϊδαρτζής
Τηλ.: 6981862832

Χελμός-Βουραικός-Ντουρντουβάνα
2024-10-24 20:30 - 2024-10-29 08:00
Μια 4ήμερη εξόρμηση στην Πελοπόννησο.
Θα περπατήσουμε στο φαράγγι του Βουραικού αφού κάνουμε την ανάβαση με τον οδοντωτό, θα ανέβουμε στην Ψηλή Κορφή του Χελμού και στην Ντουρντουβάνα. Θα επισκεφτούμε τα Καλάβρυτα, το φθινοπωρινό πλατανόδασος στο Πλανητέρο, το σπήλαιο των Λιμνών και τη λίμνη Δόξα.
Αναχωρούμε από Ηράκλειο την Πέμπτη 24/10/2024 και επιστρέφουμε την Τρίτη 29/10/2024. Οι διανυκτερεύσεις θα γίνουν στο Πλανητέρο. Υπάρχει η δυνατότητα εναλλακτικού προγράμματος, για όποιον δεν ακολουθήσει κάποια από τις πεζοπορικές διαδρομές.
Δηλώσεις συμμετοχής μέχρι τις 27/9 για να γίνουν οι κρατήσεις.

ΠΡΟΓΡΑΜΜΑ
ΠΕΜΠΤΗ 24/10/2024: Αναχώρηση από Ηράκλειο
ΠΑΡΑΣΚΕΥΗ 25/10/2024: Πειραιάς – Διακοπτό – Πεζοπορία- ανάβαση του Βουραικού ή ανάβαση με τον οδοντωτό. Επίσκεψη στη μονή Μεγάλου Σπηλαίου και στα Καλάβρυτα.
ΣΑΒΒΑΤΟ 26/10/2024: Ανάβαση στην Ψηλή κορυφή του Χελμού, από το χιονοδρομικό. Στη διαδρομή μας θα περάσουμε από το αστεροσκοπείο Αρίσταρχος .
ΚΥΡΙΑΚΗ 27/10/2024: Ανάβαση στην Ντουρντουβάνα, πάνω από τη λίμνη Δόξα. Επίσκεψη στη λίμνη, φαγητό σε κοντινό χωριό και επιστροφή. Όσοι δεν κάνουν την ανάβαση, μπορούν να περπατήσουν περιμετρικά της λίμνης.
ΔΕΥΤΕΡΑ 28/10/2023: Μέρα ξεκούρασης, με επίσκεψη στο σπήλαιο των λιμνών, το χωριό Πλανητέρο και επιστροφή στον Πειραιά.

Αρχηγός: Μαρία Βλάσση, τηλ.: 6936939768

Φαράγγι Μύλων
2024-10-20 | Φαράγγι Μύλων, ΡΕΘΥΜΝΟ, Ρεθύμνης, 8GM4+MC, Ρέθυμνο 741 50, Ελλάδα
Περιπατητική εκδρομή στο φαράγγι των Μύλων που βρίσκεται ανατολικά, σε απόσταση 8km από την πόλη του Ρεθύμνου, και αποτελεί ένα σύμπλεγμα Νερόμυλων και δικτύου υδροκίνησης που κατασκεύασαν οι ντόπιοι κατά την περίοδο της Ενετοκρατίας και λειτουργούσαν έως την δεκαετία του ’70.

Τα παιδιά θα πρέπει οπωσδήποτε να συνοδεύονται από κάποιον ενήλικα ο οποίος και θα είναι υπεύθυνος γι’ αυτά.

Ω.Π. : 4

Β.Δ. : 1

Αρχηγός : Κορωνάκη Μαρία

Τηλ.: 6976404552

Κάστρο - Φανάρι
2024-10-19 | Καταφύγιο Ταύρης
Το Σάββατο ξεκινάμε με δικα μας οχήματα απο τον σύλλογο και ανεβαίνουμε από Ασκυφου προς Καταφύγιο Ταύρης (1200μ) όπου κάνουμε μια μικρή πεζοπορικη διαδρομή στην περιοχή και διανυκτερεύουμε. Την Κυριακή ανεβαίνουμε στην κορυφή Κάστρο (2218μ) και εφόσον οι συνθήκες το επιτρεψουν στην γειτονική κορυφή Φανάρι (2190μ). Επιστρέφουμε από το ίδιο μονοπάτι. Κατά την διάρκεια της πεζοπορίας θα μας δοθεί η ευκαιρία να απολαύσουμε την θέα στα βόρεια απο Σούδα ως Ρέθυμνο νοτια από Μάλια ως Γαύδο, ενώ ανατολικά θα δεσπόζει ο Ψηλορείτης και δυτικά τμήμα της αλπικης ερήμου.

Ω.Π : 10
Β.Δ : 3
Αρχηγοί : Παναγιώτης Διαμάντης, 6945831413, Χάρης Χριστινάκης, 6973438716

Αράδαινα - Γλυκά Νερά
2024-10-13
Την Κυριακή θα κάνουμε ένα από τα πιο όμορφα κομμάτια του παραλιακού Ε4 μονοπατιού καθώς και ένα από τα πιο εντυπωσιακά φαράγγια. Αναχωρουμε από τα γραφεία του συλλόγου με δικά μας οχήματα για την αρχή του μονοπατιού Ε4 για Γλυκά νερά, όπου θα αφήσουμε τα οχήματά μας. Έπειτα με μισθωμένα αγροτικά, θα μεταφερθούμε στο χωριό Αράδαινα, όπου θα διασχίσουμε το ομώνυμο φαράγγι, διάρκειας 3 περίπου ωρών. Στην συνέχεια θα κάνουμε μια στάση για μπάνιο στην παραλία Μάρμαρα και ύστερα θα συνεχίσουμε το παραλιακό μονοπάτι Ε4 διασχίζοντας τον Λύκο, το Λουτρό και θα καταλήξουμε στην παραλία Γλυκά νερά. Έπειτα, μετά από μια σύντομη στάση εκεί, θα συνεχίσουμε για να καταλήξουμε στα σταθμευμένα οχήματα για την επιστροφή μας. Οι θέσεις είναι περιορισμένες και ανάλογες με την χωρητικότητα των αγροτικών που θα μας μεταφέρουν.
Β.Δ.: 2
Ω.Π.: 6
Αρχηγός: Παναγιώτης Διαμάντης
Τηλ. 6945831413

Φουρφουράς - Καταφύγιο
2024-10-06 - 2024-10-07 | Φουρφουράς
Ξεκινάμε από το χωριό Φουρφουράς 42 χλμ από το Ρέθυμνο και ακολουθούμε σηματοδοτημένο μονοπάτι τμήματος του Ε4. Αφού περάσουμε δίπλα από μικρό ξωκλήσι, ακολουθούμε χωματόδρομο ανάμεσα σε θάμνους και αγριο-αμυγδαλιές, μέχρι που φτάνουμε σε διαμορφωμένο χώρο πηγής με πόσιμο νερό, σε υψόμετρο 700μ περίπου. Από εκεί, ξεκινά το μονοπάτι ανάμεσα σε θάμνους κ πρίνους μέχρι που φτάνουμε στη τεράστια φυσική δολίνη που λέγεται Βυθρί. Συνεχίζουμε την ανάβαση μέχρι τη ρίζα κάθετου βράχου όπου βρίσκεται η πηγή Άπλυτρα σε υψόμετρο 1300μ περίπου. Ακολουθώντας το μονοπάτι κατάφυτο από πρίνους φτάνουμε στο καταφύγιο Τουμπωτός του ΕΟΣ Ρεθύμνου. Αφού θαυμάσουμε την άπλετη θέα και ξεκουραστούμε, θα πάρουμε τον δρόμο της επιστροφής.
Β.Δ.: 2
Ω.Π.: 7:00
Αρχηγός: Βασιλάκης Γιώργος
Τηλ.: 6977915978

Κολοκύθα
2024-09-29 | Κολοκύθα
Με αφετηρία την Ελούντα, θα περπατήσουμε στην χερσόνησο της Σπιναλόγκας, γνωστή και ως Κολοκύθα, σε παλιά μονοπάτια μέχρι το εκκλησάκι του Αγίου Φωκά. Από εκεί θα συνεχίσουμε την πορεία μας δίπλα στη θάλασσα, θα απολαύσουμε το μπάνιο μας σε βραχώδεις παραλίες και στον υπέροχο κολπίσκο στην ανατολική ακτή της χερσονήσου. Τέλος, θα επιστρέψουμε στην Ελούντα, εκτελώντας κυκλική πορεα. Η μετάβαση μας θα γίνει με λεωφορείο.
Πληρωμές και επιβεβαίωση συμμετοχής: Παρασκευή 27/9, 8:00 – 9:00 μ.μ. στο γραφείο του Συλλόγου, στη Δημοκρατίας 12.​Β.Δ.: 1Ω.Π.: 4Αρχηγός: Κορωνάκη ΜαρίαΤηλ.: 6976404552

Φαράγγι Αγίας Ειρήνης
2024-09-22 | αγια Ειρηνη, Φαράγγι Αγιας Ειρήνης, Χανιά, Greece
Θα ξεκινήσουμε λίγο νοτιότερα από το χωριό Αγία Ειρήνη (περίπου 20 χιλιόμετρα βόρεια της Σούγιας) και θα διανύσουμε μια όμορφη διαδρομή 7,5 χλμ. περίπου δίπλα στο ποτάμι, με σκιά στο μεγαλύτερο μέρος της, κάτω από πλατάνια, πεύκα και πικροδάφνες. Τέλος, θα καταλήξουμε πάνω στον δρόμο περίπου 3 χιλιόμετρα πριν την Σούγια και την όμορφη παραλία που βρίσκεται εκεί.
Το μονοπάτι στο φαράγγι της Αγίας Ειρήνης αποτελεί τμήμα του Ευρωπαϊκού μονοπατιού Ε4 καθώς και τμήμα της περιοχής NATURA 2000. Έχει χαρακτηριστεί ως καταφύγιο άγριας ζωής αποτελώντας καταφύγιο για πολλά είδη χλωρίδας και πανίδα, όπως του Κρητικού Αίγαγρου. Ταυτόχρονα αποτελεί και φαράγγι με μεγάλη ιστορική σημασία, καθώς σε αυτό έβρισκαν καταφύγιο οι επαναστάτες κατά την Τουρκοκρατία.
Πληρωμές για τη μίσθωση λεωφορείου: Παρασκευή 8-9 μ.μ. στο γραφείο του Συλλόγου Δημοκρατίας 12.
Ω.Π. : 3
Β.Δ. : 1
Αρχηγός : Γαγάνης Σταύρος
Τηλ. : 6932417202 (ώρες επικοινωνίας 6-9 μ.μ.)
